CELEX: 62019TN0652
Language: sk
Date: 2019-09-26 00:00:00
Title: Vec T-652/19: Žaloba podaná 26. septembra 2019 – Elevolution – Engenharia/Komisia

25.11.2019   
            
            
               SK
            
            
               Úradný vestník Európskej únie
            
            
               C 399/84
            
         
      Žaloba podaná 26. septembra 2019 – Elevolution – Engenharia/Komisia
      (Vec T-652/19)
      (2019/C 399/103)
      Jazyk konania: portugalčina
      
         Účastníci konania
      
      
         Žalobkyňa: Elevolution – Engenharia, S.A. (Amadora, Portugalsko) (v zastúpení: M. Marques Mendes, R. Campos, A. Dias Henriques, M. Troncoso Ferrer a C. García Fernández, advokáti)
      
         Žalovaná: Európska komisia
      
         Návrhy
      
      Žalobkyňa navrhuje, aby Všeobecný súd:
      
                  —
               
               
                  vyhovel žalobe a zrušil napadnuté rozhodnutie v celom rozsahu,
               
            
                  —
               
               
                  uložil Komisii povinnosť nahradiť trovy konania.
               
            
         Dôvody a hlavné tvrdenia
      
      Na podporu svojej žaloby žalobkyňa uvádza štyri žalobné dôvody.
      
                  1.
               
               
                  Prvý žalobný dôvod je založený na pochybení nachádzajúcom sa v rozhodnutí Európskej komisie z 12. júla 2019, prijatom úradujúci riaditeľom Generálneho riaditeľstva pre medzinárodnú spoluprácu a rozvoj (DEVCO), dokument Ares(2019)4611765 – 16/07/2019, ktorým sa žalobkyňa na tri roky vylučuje zo zadávacích konaní na verejné zákazky a z udeľovania grantov financovaných z ERF v pôsobnosti nariadenia Rady (EÚ) 2015/323 a nariaďuje sa zverejnenie informácie o vylúčení na internetových stránkach Komisie vzhľadom na skutkové okolnosti.
                  
                               
                           
                           
                              Podľa žalobkyne sa Komisia vo svojom rozhodnutí dopustila nesprávneho posúdenia skutkových okolností v súvislosti s omeškaním pri výkone prac, ktoré nie je možné pripísať žalobkyni. Malo prebehnúť zmierovacie konanie podľa zmluvy, a nezriadenie rozhodcovského súdu nie je možné pripísať žalobkyni.
                           
                        
            
                  2.
               
               
                  Druhý žalobný dôvod je založený na nedostatočnom odôvodnení a na porušení práva, konkrétne článku 143 ods. 5 nariadenia (EÚ, Euratom) 2018/1046 a článku 41 Charty základných práv Európskej únie, ako aj na porušení práva na riadnu správu veci verejných.
                  
                               
                           
                           
                              Rozhodnutie bolo nedostatočne odôvodnené, pretože žalobkyni neumožňuje oboznámiť sa s analýzou a so závermi vyplývajúcimi z povinného predchádzajúceho sporového konania vykonaného výborom upraveným v rozpočtovom naradení. Rozhodnutie je v dôsledku toho, že v ňom nebolo zohľadnené predchádzajúce sporové konanie, ani v ňom nijako neboli spomenuté jeho výsledky, postihnuté pochybením spočívajúcim v porušení práva, keďže je popretím a nesplnením článku 143 rozpočtového nariadenia, konkrétne jeho odseku 5, a ohrozuje právo na riadnu správu veci verejných zakotvené v článku 41 Charty základných práv Európskej únie.
                           
                        
            
                  3.
               
               
                  Tretí žalobný dôvod je založený na porušení článku 109 ods. 1 písm. b) (do 1. januára 2016) a článku 106 ods. 1 písm. e) (od 1. januára 2016) a článku 47 Charty základných práv.
                  
                               
                           
                           
                              Na účely prijatia rozhodnutia o vylúčení či nevylúčení žalobkyne zo zadávacích konaní na verejné zákazky a z udeľovania grantov, upravených nariadením Rady (EÚ) 2015/323 a nariadením Rady (EÚ) 2018/1877, je Komisia zároveň sudcom i stranou. V situácii, kedy ešte nebolo určené, či došlo k nesplnení zmluvy, je zohľadnenie výlučne tvrdenia Komisie alebo objednávateľa a vylúčenie žalobkyne porušením článku 47 Charty základných práv, keďže je v rozpore so zásadou rovnosti zbraní.
                           
                        
            
                  4.
               
               
                  Štvrtý žalobný dôvod je založený na porušení článku 136 ods. 3 rozpočtového nariadenia a na porušení zásady proporcionality zaručenej článkom 49 Charty základných práv.
                  
                               
                           
                           
                              Komisia uložila najprísnejšiu sankciu podľa článku 106 ods. 14 písm. c) nariadenia č. 966/2012 v znení nariadenia 2015/1929, ktorá je takisto najprísnejšou sankciou podľa článku 139 rozpočtového nariadenia. Vzhľadom na všetky okolnosti, a na to, že otázka, či žalobkyňa závažne porušila zmluvu, sa stále prejednáva a je nepreukázaná, je uplatnenie najprísnejšej sankcie podľa článku 106 ods. 14 písm. c) nariadenia č. 966/2012 porušením zásady proporcionality zakotvenej v článku 49 ods. 3 Charty základných práv.